На основу члана 32. став 1. тачка 19. Закона о локалној самоуправи („Службени гласник Републике Србије“, број 129/07, 83/14 и 47/18), члана 46.став 1. Закона о спорту („Службени гласник РС“ број 10/16) и члана 40. став 1. тачка 39. Статута општине Инђија („Службени лист општине Инђија“, број 5/19),

Скупштина општине Инђија, на седници одржаној дана 10. априла 2019.године, донела је

**О Д Л У К У**

**О ДАВАЊУ САГЛАСНОСТИ НА УПОТРЕБУ ИМЕНА ОПШТИНЕ ИНЂИЈА**

**I**

Даје се сагласност на употребу имена општине Инђија, у називу Спортског удружења бокса са седиштем у Инђији, ул. Војводе Степе број 40, тако што ће се исти звати: Спортско удружење бокса „Инђија“.

**II**

Ову Одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 66-61/2019- I Председник**

**Дана: 10.априла 2019.године**

**Инђија Милан Предојевић**

ОБРАЗЛОЖЕЊЕ

Правни основ за доношење ове Одлуке садржан је у члану 32. став 1. тачка 19. Закона о локалној самоуправи („Службени гласник Републике Србије“, број 129/07, 83/14 и 47/18), члана 46.став 1. Закона о спорту („Службени гласник РС“ број 10/16) и члана 40. став 1. тачка 39.Статута општине Инђија („Службени лист општине Инђија“, број 5/19),

Чланом 32. став 1. тачка 19. Закона о локалној самоуправи, као и чланом 40. став 1. тачка 39. Статута општине Инђија, регулисано је да скупштина јединице локалне самоуправе даје сагласност на употребу имена, грба и другог обележја општине.

Чланом 46.став 1. Закона о спорту, регулисано је да назив спортског удружења може да садржи назив Републике Србије, аутономне покрајине или јединице локалне самоуправе, уз претходну сагласност надлежног органа Републике Србије,аутономне покрајине или јединице локалне самоуправе.

Захтев за давање сагласности за употребу имена општине Инђија у називу спортског удружења, као акта неопходног за уписа спортског удружења код Агенције за привредне регистре, поднело је Скупштини општине, Спортско удружење бокса из Инђије, са седиштем у ул. Војводе Степе бр.40. дана 14.03.2019.год. број 66-59/19-I.,

С обзиром на изнето, предлаже се Скупштини општине Инђија да Одлуку о давању сагласности на употребу имена општине Инђија , усвоји у тексту како је дат у материјалу.

Одељење за правне и скупштинске послове